# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 8/2019

# zo zasadnutia Vedenia STU zo dňa 17.04.2019

**PRÍTOMNÍ: podľa prezenčnej listiny**

**PROGRAM:**

1. Otvorenie
2. Informácia o projekte ACCORD
3. Kontrola úloh
4. Organizačný poriadok Rektorátu STU v znení dodatkov číslo 1 až 6 a návrhu dodatku číslo 7
5. Návrh štrukturálnych opatrení Slovenskej technickej univerzity v Bratislave na zvýšenie kvality absolventov všetkých troch stupňov štúdia a posilnenie výskumu
6. Prijímacie konanie na akad. rok 2019/2020 - stav podaných prihlášok
7. Harmonogram tlače, podpisovania dokladov o absolvovaní štúdia a promócií v akad. roku 2018/2019 a imatrikulácií v akad. roku 2019/2020
8. Zásady identifikácie excelentných tvorivých tímov STU a odmeňovania špičkových výstupov jednotlivcov
9. Návšteva K. von Klitzinga na STU
10. 160. výročie narodenia A. Stodolu
11. Návrh dodatku číslo 2 k smernici rektora číslo 10/2016 - SR VO v podmienkach STU v Bratislave
12. Predaj nehnuteľností STU na Paulínskej ulici v Trnave – informácia
13. Návrh postupu a úkonov STU v areáli Trnávka
14. Návrh na odsúhlasenie nájomných zmlúv a dodatkov k nájomným zmluvám
15. Rôzne

**K BODU 1: Otvorenie**

V úvode rokovania rektor privítal prítomných na 8. zasadnutí Vedenia STU.

**K BODU 2: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **2.7A/2019-V** | Vedenie ukladá vypracovať materiál k metodike rozpisu dotácií, vykomunikovať so všetkými dekanmi fakúlt STU ich pripomienky k pripravovanému predmetnému materiálu pre MŠVVaŠ a finálnu verziu materiálu predstaviť na najbližšom zasadnutí KR STU.  Vedenie STU ukladá zaslať materiál v zmysle čl. 26 Metodiky 2019 MŠVVaŠ SR | 10.04.2019  30.04.2019 | prorektorka  Bakošová | 2 | splnená |

**UZNESENIE: 8.1/2019-V**

Vedenie STU berie na vedomie stav plnenia úlohy č. 2.7A/2019-V.

**K BODU 3: Informácia o projekte ACCORD**

Prorektor Moravčík oboznámil prítomných o aktuálnom stave projektu ACOORD. Informoval, že STU bol doručený návrh na doplnenie dohody, ktorý bude postúpený na právny a organizačný útvar so zadefinovaním našich potrieb. Zároveň konštatoval, že všetky ostatné záležitosti projektu sú naďalej v procese.

**UZNESENIE: 8.2/2019-V**

Vedenie STU berie na vedomie aktuálnu informáciu o projekte ACCORD.

**K BODU 4: Organizačný poriadok Rektorátu STU v znení dodatkov číslo 1 až 6 a návrhu dodatku číslo 7**

Materiál uviedol kvestor. Prizvaný: JUDr. Michalička.

Kvestor v úvode informoval, že zmeny v dokumente súvisia s nástupom nového vedenia. Pripomienky členov vedenia boli diskutované

priamo na zasadnutí.

Kvestor v krátkosti zhrnul pripomienky jednotlivých prorektoriek a prorektorov:

Podľa jeho vyjadrenia prorektorka Bakošová zaslala dve zásadné pripomienky k dokumentu. Jedna z nich bola technického charakteru,

konkrétne doplnenie agendy v rámci starostlivosti o študentov. Druhá sa týkala presunu Útvaru medzinárodných vzťahov pod

prorektorku Vitkovú. V rámci diskusie prorektorka Bakošová dala do pozornosti Čl. 2, bod 3), písm. b), kde by sa podľa jej názoru mala odvolávka na zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov aktualizovať na novelizovaný zákon č. 270 z 11. septembra 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. JUDr. Michalička bol názoru, že pôvodný zákon č. 131/2002 je stále v platnosti a konštatoval, že zákon je možné zmeniť len zákonom. V závere diskusie sa rektor priklonil k názoru právneho útvaru a rozhodol, že ponechá uvedené znenie tak, ako je predložené.

Prorektorka Bakošová sa zaujímala aj o pracovnoprávne vzťahy a riešenie personálnych zmien v rámci svojej pôsobnosti. Kvestor informoval, že realizácia personálnych zmien musí byť vykonaná v súčinnosti s príslušnými zodpovednými prorektormi. V tejto súvislosti rektor požiadal o úpravu Čl. 10, bod 7, kde Útvar ĽZ bude v priamej pôsobnosti rektora.

Kvestor ďalej sumarizoval pripomienky prorektorov Moravčíka a Szolgaya:

K prípadnej zmene názvu pozície prorektora Szolgaya bolo zaujaté jednoznačné stanovisko o ponechaní pôvodného návrhu, t.j. prorektor pre vedu, výskum a doktorandské štúdium. Pripomienky boli vznesené aj k agende administrácie výskumných projektov - Čl. 7, bod 1), písm. e) a jej zosúladenie s typmi projektov v agende prorektora pre strategické projekty a rozvoj. Zároveň bola akceptovaná pripomienka v rámci písm. b), kde bolo doplnené: ...realizácia významných domácich a zahraničných výskumných projektov na úrovni STU. V rámci diskusie k projektom prorektor Moravčík navrhol v Čl. 9, bod 2) vyšpecifikovať konkrétne typy projektov, čo by mohlo byť podľa kvestora a JUDr. Michaličku akceptovateľné, avšak bude jednoduchšie tieto špecifikácie zapracovať do OP Projektového strediska, príp. ďalších nižších noriem.

Prorektor Szolgay upozornil aj na agendu knižníc, konkrétne koordináciu databáz publikačnej a umeleckej činnosti, ktorá by mala byť podľa jeho názoru v kompetencii CVT, avšak prítomní sa zhodli, že ponechajú formuláciu tak, ako bola navrhnutá.

Kvestor ďalej oboznámil prítomných, že Čl. 12 – prechodné ustanovenia by mali zostať nemenné. V Čl. 3, bod 2) navrhol vypustiť z príloh číselníky a názvy fakúlt.

Prorektorka Vitková sa v rámci Čl. 8, bod 3, písm. a) zaujímala, či v rámci uvedeného nemajú byť zahrnuté aj služby právneho a organizačného útvaru. JUDr. Michalička vysvetlil, že pri väčšine takýchto dopytov prebiehajú spoločné konzultácie, ale prioritne a v prvom rade komunikuje navonok Útvar práce s verejnosťou a v prípade odvolania komunikuje už právny a organizačný útvar.

**UZNESENIE: 8.3/2019-V**

Vedenie STU prerokovalo návrh Organizačného poriadku Rektorátu STU v znení dodatkov číslo 1 až 6 a návrhu dodatku číslo 7 s pripomienkami. Po zapracovaní pripomienok odporúča predložiť materiál na rokovanie Akademického senátu STU.

**K BODU 5: Návrh štrukturálnych opatrení Slovenskej technickej univerzity v Bratislave na zvýšenie kvality absolventov všetkých troch stupňov štúdia a posilnenie výskumu**

Materiál uviedla a prezentovala prorektorka Bakošová.

Informovala prítomných, že jej bolo doručené množstvo pripomienok dekanov, v rámci ktorých napr. dekan Šooš odporučil citovať 4

uznesenia Rady vlády SR pre VTaI, z ktorých sú priamo v texte citované 3, keďže uznesenie C.3. - ponechať v štátnom vzdelávacom

programe povinnú výučbu angličtiny ako prvku základného všeobecného vzdelania a odporúča zároveň propagovať a zaviesť výučbu druhého cudzieho jazyka ako povinne voliteľného predmetu, nepovažuje prorektorka Bakošová za kľúčové. Ďalej prezentovala konkrétne oblasti dokumentu, ktoré boli v niektorých bodoch upravené podľa požiadaviek dekanov. Oblasť 6 bola z pôvodného návrhu vynechaná úplne z dôvodu odporúčania redukcie počtu oblastí. Informovala, že merateľné ukazovatele bude potrebné dopracovať v spolupráci s fakultami. Rektor upozornil, že po konzultácii s ďalšími rektormi je vhodné materiál doplniť o alokované finančné prostriedky, ideálne v poslednej časti dokumentu a odporučil konzultovať obsah s inými prorektormi pre vzdelávanie.

Prorektorka Vitková odporučila doplniť v rámci merateľných ukazovateľov okrem praxe aj verejný sektor.

**UZNESENIE: 8.4/2019-V**

Vedenie STU prerokovalo návrh štrukturálnych opatrení Slovenskej technickej univerzity v Bratislave na zvýšenie kvality absolventov

všetkých troch stupňov štúdia a posilnenie výskumu s pripomienkami.

**K BODU 6: Prijímacie konanie na akad. rok 2019/2020 - stav podaných prihlášok**

Materiál uviedla prorektorka Bakošová.

Informovala prítomných o stave prijímacieho konania na STU k 15.04.2019, kde oproti minulému týždňu bol zaznamenaný malý nárast

počtu podaných elektronických prihlášok. Zároveň upozornila, že prihlášky môžu študenti podávať do 30.04.2019, takže zatiaľ nejde

o definitívny stav, avšak demografický nárast by sa mal prejaviť až cca o 2 roky. Termín pre podávanie prihlášok na III. stupeň štúdia je

31.05.2019.

**UZNESENIE: 8.5/2019-V**

Vedenie STU berie na vedomie informáciu o stave podaných prihlášok v prijímacom konaní na akademický rok 2019/2020.

**K BODU 7: Harmonogram tlače, podpisovania dokladov o absolvovaní štúdia a promócií v akad. roku 2018/2019 a imatrikulácií v akad. roku 2019/2020**

Materiál uviedla a prezentovala prorektorka Bakošová.

Informovala prítomných, že materiál bol pripravený na základe návrhov jednotlivých súčastí STU a prerokovaný na porade

prorektorky a prodekanov pre I. a II. stupeň štúdia dňa 15. 04. 2019.

**UZNESENIE: 8.6/2019-V**

Vedenie STU schvaľuje Harmonogram tlače, podpisovania dokladov o absolvovaní štúdia a promócií v akad. roku 2018/2019

a imatrikulácií v akad. roku 2019/2020.

**K BODU 8: Zásady identifikácie excelentných tvorivých tímov STU a odmeňovania špičkových výstupov jednotlivcov**

Materiál bol rozdaný priamo na rokovaní. Prorektor Szolgay informoval členov vedenia, že z fakúlt mu bolo doručené veľké množstvo

pripomienok, niektoré boli zapracované, niektoré zostali na dodatočné zváženie, ktoré budú neskôr diskutované s prodekanmi. Po

konzultácií s rektorom bol materiál doplnený o úvod a záver.

V rámci krátkej diskusie prorektorka Bakošová navrhla z hľadiska jednoduchšej administrácie v bode I. preformulovať „zvýšenie

štipendií doktorandom“ na udelenie mimoriadnych štipendií. V bode a2 sa zaujímala o pojem „mladší člen tímu“. Prorektor Szolgay

vysvetlil, že ide o mladšieho člena ako 35 rokov.

V závere boli diskutované aj zásady odmeňovania, konkrétne jednotlivé kategórie. Kvestor podotkol, že kritériá STU ako technickej

univerzity by mohli byť prísnejšie ako tie z MŠVVaŠ SR.

**UZNESENIE: 8.7/2019-V**

Vedenie STU prerokovalo Zásady identifikácie excelentných tvorivých tímov STU a odmeňovania špičkových výstupov jednotlivcov

a odporúča materiál predložiť na rokovanie Akademického senátu STU.

**K BODU 9: Návšteva K. von Klitzinga na STU**

Materiál uviedol prorektor Szolgay. Prezentoval podrobný program a scenár návštevy.

**UZNESENIE: 8.8/2019-V**

Vedenie STU berie na vedomie informáciu o návšteve K. von Klitzinga na STU.

**K BODU 10: 160. výročie narodenia A. Stodolu**

Materiál uviedla a prezentovala prorektorka Vitková.

V rámci predloženého programu informovala, že slávnostné zhromaždenie bude sprevádzané predajom knihy „Najväčší z veľkých“, čo

bude výborné PR pre univerzitu a jej vydavateľstvo. Rektor v rámci krátkeho predstavenia programu požiadal prorektora Moravčíka

o podklady do prejavu, ktorý by sa mal orientovať najmä na víziu STU.

**UZNESENIE: 8.9/2019-V**

Vedenie STU berie na vedomie informáciu o programe 160. výročie narodenia A. Stodolu.

**K BODU 11: Návrh dodatku číslo 2 k smernici rektora číslo 10/2016 - SR VO v podmienkach STU v Bratislave**

Materiál uviedol kvestor. Prizvaní: Ing. Kolenička, JUDr. Michalička.

Ing. Kolenička prezentoval materiál ako aktualizáciu interného predpisu STU z dôvodu novely zákona č. 343/2015 Z. z. o verejnom obstarávaní a o zmene a doplnenie niektorých zákonov v znení neskorších predpisov. Kvestor oboznámil prítomných, že v dokumente sú jasne zadefinované zodpovednosti, poverené osoby a kompetencie. Konštatoval, že väčšina zmien je len formálneho charakteru. Ing. Kolenička ďalej informoval, že Čl. 3 – finančné limity je kompletne nový a predstavuje aplikáciu novely zákona o VO, konkrétne bod 4 je podľa jeho vyjadrenia k všeobecnej spokojnosti fakúlt. Čl. 10 a 11 boli vypustené. Tiež konštatoval, že smernica bola pripomienkovaná pracovníkmi fakúlt.

**UZNESENIE: 8.10/2019-V**

Vedenie STU prerokovalo návrh dodatku číslo 2 k smernici rektora číslo 10 – SR Verejné obstarávanie v podmienkach Slovenskej technickej univerzity v Bratislave bez pripomienok a odporúča návrh interného predpisu predložiť na prerokovanie Kolégiu rektora STU.

**K BODU 12: Predaj nehnuteľností STU na Paulínskej ulici v Trnave – informácia**

Materiál uviedol kvestor. Prizvaný: JUDr. Michalička.

Kvestor prezentoval materiál ako informáciu pre členov vedenia ohľadom plánovaného predaja nehnuteľností vo vlastníctve STU

nachádzajúcich sa na Paulínskej ulici v Trnave. Oboznámil prítomných o uskutočnených úkonoch a harmonograme predaja.

V rámci diskusie sa prítomní uzniesli, že proces predaja je potrebné spustiť a bude sa postupovať v zmysle uvedených bodov.

Prorektor Moravčík sa zaujímal o delenie výnosu z predaja nehnuteľností s cieľom vyhnúť sa budúcim možným konfliktom. Kvestor konštatoval, že získané finančné prostriedky by mali ísť v prvom rade univerzite a podotkol, že univerzita má o.i. povinnosť zaplatiť dane. Rektor požiadal o prípravu návrhu jasných pravidiel na delenie získaných financií z predaja majetku a predložiť ho na rozhodnutie AS STU.

**UZNESENIE: 8.11/2019-V**

Vedenie STU schvaľuje harmonogram predaja nehnuteľností STU na Paulínskej ulici v Trnave.

**ÚLOHA: 8.11A/2019-V**

Vedenie STU ukladá pripraviť pravidlá delenia finančných prostriedkov z predaja nehnuteľností STU.

Z: kvestor

T: 26.06.2019

**K BODU 13: Návrh postupu a úkonov STU v areáli Trnávka**

Materiál uviedol kvestor. Prizvaný: JUDr. Michalička.

Kvestor prezentoval materiál ako informáciu pre členov vedenia ohľadom súčasnej situácie a plánovaných úkonoch v areáli vo vlastníctve STU nachádzajúceho sa v k. ú. Trnávka. V krátkosti oboznámil prítomných o skutočnostiach za posledných cca 10 rokov. STU je majiteľom 8,5 ha pozemku, kde nepoctivý nájomca dlhodobo neplatí nájom. Navyše si na pozemkoch postavil nehnuteľnosti a obsadil voľné budovy, ktoré sa v areáli nachádzajú a neoprávnene v nich prevádzkuje svoje aktivity. STU disponuje rozhodnutím o vyprataní areálu, avšak je potrebné vynútiť si aplikáciu rozhodnutia. Keďže nájomca ignoruje rozhodnutie súdu, ďalším krokom bude návrh na exekúciu. Kvestor informoval o predbežných nákladoch na vykonanie nutných opatrení, ktoré zahŕňajú zabezpečenie SBS a odstránenie stavieb v celkovej sume cca 340 000 EUR. Prorektor Moravčík podotkol, že SBS bude potrebné upozorniť na uvedené neštandardné skutočnosti. Keďže ide o citlivú záležitosť, všetky procesné úkony sa budú musieť realizovať opatrne.

V rámci diskusie sa prorektorka Bakošová zaujímala o zámery STU po vyprataní areálu. Rektor a kvestor konštatovali, že priestor by bol vhodný napr. pre ťažké laboratóriá SjF STU. Prorektor Moravčík upozornil aj na skládky, ktoré sa v areáli nachádzajú a bude potrebné sa nimi zaoberať.

V závere rektor konštatoval, že v prvom rade je potrebné zadefinovať zámery univerzity s areálom a potom začať konať, t.j. prioritne pripraviť a riešiť administratívne záležitosti a následne fyzickú likvidáciu.

**UZNESENIE: 8.12/2019-V**

Vedenie STU schvaľuje navrhované úkony v areáli STU Trnávka v zmysle materiálu a zdroj ich financovania – účet z predaja majetku.

**K BODU 14: Návrh na odsúhlasenie NZ a dodatkov k NZ**

Materiál uviedol kvestor.

**UZNESENIE: 8.13/2019-V**

Vedenie STU prerokovalo žiadosti ÚZ ŠD a J STU, FEI STU, FCHPT STU, ÚPaKR R-STU, FIIT STU a UTI STU o nájom nehnuteľného majetku STU uvedeného v bodoch 1 až 18 tohto materiálu a odporúča rektorovi žiadosti uvedené v bodoch 2 až 4 a 7,8 a 10 až 16 tohto materiálu v zmysle článku 3 bod 3 smernice rektora číslo 9/2013-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **SANOSIL SK s.r.o.**, Holekova 1, 811 04 Bratislava  nájomca je zapísaný v OR OS Bratislava I, oddiel: Sro, vložka č.: 80907/B |
|  | Predmet nájmu: | **dodatkom č. 2** k Nájomnej zmluve č. 10/2013 R-STU o nájme nebytových priestorov spolu s dodatkom č. 1 s dobou nájmu od 01.02.2013 do 31.12.2019 sa odo dňa podpisu dodatku č. 2 oboma zmluvnými stranami **mení predmet nájmu a výška nájmu;** dočasne nepotrebný majetok; nebytový priestor nachádzajúci sa v objekte fakulty FCHPT STU na ulici Radlinského č. 9 v BA, katastrálne územie Staré mesto, parcelné číslo 8134/1, súpisné číslo 2101, LV č. 1078, pozostávajúci zo skladu č. P-33 v starej budove o výmere 18m2 a kancelárie č.P-34 v starej budove o výmere 14m2 **do 31.12.2019,**  predmet nájmu**: 32,00m2**. |
|  | Účel nájmu: | vykonávanie podnikateľskej činnosti |
|  | Doba nájmu: | 01.02.2013- 31.12.2019 |
|  | Nájomné: | skladová miestnosť č. P-33 (18 m2) – 20,00 €/m2/rok, t. j. 360,00 €/rok,  kancelárska miestnosť č. P-34 (14m2) – 90,00 €/m2/rok, t. j. 1 260,00 €/rok,  štvrťročná výška nájomného je 405,00 €,  nájomné spolu ročne: **1 620,00 €/rok**.  nájomné je v súlade so smernicou |
|  | Náklady za služby a energie: | zálohovo fakturované do 15. dňa 1. mesiaca daného štvrťroka. Výška zálohových platieb bude vypočítaná ako aritmetický priemer z platieb za uplynulý kalendárny rok. Po uplynutí štvrťroka vyhotoví prenajímateľ zúčtovaciu faktúru. Prípadný preplatok bude vrátený nájomcovi formou zápočtu. |
|  | Predkladá: | dekan FCHPT STU |

|  |  |  |
| --- | --- | --- |
| **2.** | **Nájomca:** | **Ampera s.r.o.**, Kresánková 20, 841 05 Bratislava  nájomca je zapísaný v OR OS Bratislava I, oddiel: Sro., vložka č.: 63723/B. |
|  | Predmet nájmu: | **dodatkom č. 4** k Nájomnej zmluve č. 17/2013 R-STU o nájme nebytových priestorov spolu s dodatkami č. 1 až 3 s dobou nájmu od 01.06.2013 do 31.05.2019 **sa od 01.06.2019** **predlžuje doba nájmu;** dočasne nepotrebný majetok; nebytový priestor v administratívnej budove FEI STU na Ilkovičova 3 v BA, nachádzajúci sa v bloku B v suteréne, pozostávajúci z kancelárskeho priestoru miestnosti č. S 08, S08a1, S08a2 o výmere 27,10 m2, laboratórneho priestoru miestnosti č. S08a3, So8a4 o výmere 24,51 m2 a skladových priestorov miestnosť č. S08b9 o výmere 11,75 m2 a parkovacieho miesta pre dve autá **do 31.05.2023,**  predmet nájmu: **102,66m2**. |
|  | Účel nájmu: | kancelársky priestor na výkon podnikateľskej činnosti nájomcu |
|  | Doba nájmu: | 01.06.2013 – 31.05.2023 |
|  | Nájomné: | kancelársky priestor (66,40m2) – 51,80 €/m2/rok, t. j. 3 439,52 €/rok,  laboratórny priestor (24,51m2) – 34,20 €/m2/rok, t. j. 838,24 €/rok,  skladový priestor (11,75m2) – 15,54 €/m2/rok, t. j. 182,60 €/rok,  parkovacie miesta – 183,60 €/m2/rok 1 státie , t. j. 367,20€/rok,  štvrťročná výška nájomného je 1206,90 €,  nájomné spolu ročne: **4 827,56 €/rok.**  nájomné je v súlade so smernicou. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred  a to vždy 15. dňa 1. mesiaca daného kalendárneho štvrťroka. Nájomca má v predmete nájmu  nainštalované zariadenie na meranie spotreby el. energie. Základ pre stanovenie paušálnej  sadzby tvoria náklady predchádzajúceho obdobia za dodanie vody, tepla, teplej vody  a služieb celkových priestorov FEI STU a pre nájomcu určené prepočtom podľa prenajatej  plochy. |
|  | Predkladá: | dekan FEI  STU |

|  |  |  |
| --- | --- | --- |
| **3.** | **Nájomca:** | **ASAI Systems, s.r.o.**, Cintorínska 102356/13, 811 08 Bratislava  nájomca je zapísaný v OR OS BA I, oddiel: Sro, vložka č.: 120689/B |
|  | Predmet nájmu: | **dodatkom č. 1** k Nájomnej zmluve č. 50/2018 R-STU o nájme nebytových priestorov s dobou nájmu od 01.01.2019 do 31.12.2020 sa **od 01.05.2019 rozširuje predmet nájmu a mení sa a cena nájmu** dočasne nepotrebného majetku; nebytový priestor nachádzajúci sa v administratívnej budove FEI STU na Ilkovičova 3 v budove D na 5. poschodí pozostávajúci z laboratórneho priestoru č. 521 o výmere 43,04m2 a kancelárskeho priestoru č. 503 a o výmere 23,00 m2 **do 31.12.2020,**  predmet nájmu**: 66,04m2**. |
|  | Účel nájmu: | laboratórny a kancelársky priestor na výkon podnikateľskej činnosti nájomcu |
|  | Doba nájmu: | 01.01.2019 – 31.12.2020 |
|  | Nájomné: | laboratórny priestor (43,04m2) – 44,00 €/m2/rok, t. j. 1 893,76 €/rok,  kancelársky priestor (23,00m2) – 75,00 €/m2/rok, t. j. 1 725,00 €/rok,  štvrťročná výška nájomného je 904,69 €,  nájomné spolu ročne: **3 618,76 €/rok**.  nájomné je v súlade so smernicou |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

|  |  |  |
| --- | --- | --- |
| **4.** | **Nájomca:** | **MEDECO spol. s.r.o.**, Bezeková 2034/21, 841 02 Bratislava  nájomca je zapísaný v OR OS Bratislava I, oddiel: Sro, vložka č.:63066/B. |
|  | Predmet nájmu: | **dodatkom č. 3** k Nájomnej Zmluve č. 5/2017 R-STU o nájme nebytových priestorov spolu s dodatkami č. 1 a 2 s dobou nájmu od 01.04.2017 do 31.03.2020 **sa od 01.06.2019 mení predmet nájmu, cena nájmu a doba trvania nájmu** dočasne nepotrebného majetku; nebytový priestor nachádzajúci sa v administratívnej budove FEI STU, Ilkovičova 3 v BA, v objekte ,,E“, prvé poschodie, kancelársky priestor č. 102 o výmere 14,32m2, č. 103 o výmere 14,77m2, č. 104 o výmere 28,61 m2 a č. 105 o výmere 13,22m2 a skladový priestor č. 101 o výmere 86,81 m2 **do 31.05.2023,**  predmet nájmu spolu: **157,73 m2**. |
|  | Účel nájmu: | kancelársky a laboratórny priestor na výkon podnikateľskej činnosti nájomcu |
|  | Doba nájmu: | 01.04.2017 – 31.05.2023 |
|  | Nájomné: | kancelársky priestor (70,92m2) – 61,50 €/m2/rok, t. j. 4 361,58 €/rok,  skladový priestor (86,81m2) – 44,00 €/m2/rok, t. j. 3 819,64 €/rok  štvrťročná výška nájomného je 2 045,31 €,  nájomné spolu ročne: **8 181,22 €/rok.**  nájomné je v súlade so smernicou. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred  a to vždy 15. dňa 1. mesiaca daného kalendárneho štvrťroka. Nájomca má v predmete nájmu  nainštalované zariadenie na meranie spotreby el. energie. Základ pre stanovenie paušálnej  sadzby tvoria náklady predchádzajúceho obdobia za dodanie vody, tepla, teplej vody  a služieb celkových priestorov FEI STU a pre nájomcu určené prepočtom podľa prenajatej  plochy. |
|  | Predkladá: | dekan FEI  STU |

|  |  |  |
| --- | --- | --- |
| **5.** | **Nájomca:** | **Yvents s.r.o., s.r.o.,** Hálova 15, 851 01 Bratislava  nájomca je zapísaný v OR OS Bratislava I, oddiel Sro., vložka č.: 109691/B |
|  | Predmet nájmu: | predmet nájmu; dočasne nepotrebný majetok – nebytový priestor nachádzajúci sa v objekte FIIT STU, Ilkovičova 2 v BA, pozostávajúci z priestorov na 4 NP, kancelárie č. 4.03., č. 4.18. a časť skladu na – 1. NP. Predmetom nájmu je nebytový priestor o výmere 83,50 m2. Vykurovací priestor je 29,40 m2.  predmet nájmu spolu: **83,50 m2**. |
|  | Účel nájmu: | Nájomca bude nebytové priestory užívať na účely, spojené s predmetom jeho podnikateľskej činnosti - organizovanie podujatí so zameraním na študentov technického zamerania. |
|  | Doba nájmu: | 01.04.2019 – 31.03.2020 |
|  | Nájomné: | Zmluvné strany sa dohodli na nájomnom za obdobie 01.04.2019 do 31.03.2020 **v sume 3 929 EUR/rok., t.j. 327,40 EUR/ mesiac** |
|  | Náklady za služby a energie: | náklady na dodanie energií a služieb sú stanovené paušálnou sadzbou vo výške 659,44 EUR  na rok. Náklady fakturované mesačne do 15.dňa príslušného mesiaca. Paušálna sadzba stanovená podľa nákladov predchádzajúceho obdobia za dodanie elektrickej energie, vody,  tepla, teplej vody a služieb celkových priestorov |
|  | Predkladá: | dekanka FIIT STU |

|  |  |  |
| --- | --- | --- |
| **6.** | **Nájomca:** | **HE servis spol, s.r.o.,** Bulharská 70, 821 04 Bratislava  nájomca je zapísaný v OR OS BA I, oddiel Sro., vložka č.: 17690/B |
|  | Predmet nájmu: | predmet nájmu; dočasne nepotrebný majetok, nebytový priestor nachádzajúci sa v objekte ŠD Juraja Hronca na Bernolákovej ulici č. 1 v BA na prízemí (vestibul) bloku A, pozostávajúci z nebytového priestoru miestnosť č. 02HA0121 (predajňa bufetu) o výmere 20,00m2, miestnosť č. 02HA0120a (prevádzková miestnosť) o výmere 10,60m2, miestnosť č. 02HA0120b (skladový priestor) o výmere 8,23m2, miestnosť č. 02HA0120c (sociálne zariadenie) o výmere 3,55m2,  predmet nájmu spolu: **42,38m2.** |
|  | Účel nájmu: | kancelársky priestor na výkon podnikateľskej činnosti nájomcu |
|  | Doba nájmu: | 01.05.2019 – 30.04.2020 |
|  | Nájomné: | miestnosť č. 02HA0121 -predajňa bufetu (20,00m2) - 55,00 €/m2/rok, t. j. 1 100,00 €/rok,  miestnosť č. 02HA0120a –prevádzková miestnosť (10,60m2) – 27,00 €/m2/rok, t. j. 286,20 €/rok,  miestnosť č. 02HA0120b – skladová miestnosť (8,23m2) - 20,00 €/m2/rok, t. j. 164,60 €/rok,  miestnosť č. 02HA0120c –sociálne zariadenie (3,55m2) – 20,00 €/m2/rok, t. j. 71,00 €/rok,  štvrťročná výška nájomného je 405,45 €,  nájomné spolu ročne: **1 621,80** **€/rok,**  nájomné je v súlade so smernicou. |
|  | Náklady za služby a energie: | dodávka energií sa hradí štvrťročne na základe vystavených zálohových faktúr, a energie sa  vyúčtujú po skončení kalendárneho roka na základe skutočnej spotreby energie. Dodávka  služieb sa hradí štvrťročne na základe vystavených faktúr paušálnou sumou, ktorá sa ďalej  nezúčtováva. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **7.** | **Nájomca:** | **MIOMED s.r.o.**, Mýtna 28, 811 07 Bratislava  nájomca je zapísaný v OR OS Bratislava I, oddiel: Sro, vložka č. 57935/B |
|  | Predmet nájmu: | **dodatkom č. 4** k Zmluve o nájme vyhradeného parkovacieho miesta č. 17/2015 R - STU spolu s dodatkami č. 1 až 3 s dobou nájmu od 01.05.2015 do 30.04.2019 **sa od 01.05.2019 predlžuje doba nájmu**; dočasne nepotrebný majetok nachádzajúci sa na ul. Vazovova 5 v Bratislave, časť pozemku označený ako č. 2,8,9 o celkovej výmere 28,79m2 **do 30.04.2020,**  predmet nájmu: **3 parkovacie miesta** |
|  | Účel nájmu: | parkovanie osobného motorového vozidla |
|  | Doba nájmu: | 01.05.2015 – 30.04.2020 |
|  | Nájomné: | zmluvné strany sa dohodli na nájomnom vo výške 650,00 €/rok/1 státie,  nájomné spolu ročne za 3 parkovacie miesta: **1 950,00 €/rok,**  nájomné je v súlade so smernicou |
|  | Náklady za služby a energie: | ---------------------------- |
|  | Predkladá: | vedúci ÚPaKR R-STU |

|  |  |  |
| --- | --- | --- |
| **8.** | **Nájomca:** | **datawire s.r.o.**, Furdekova 2604/13, 851 04 Bratislava  nájomca je zapísaný v OR OS BA I, oddiel: Sro, vložka č.: 121849/B |
|  | Predmet nájmu: | **dodatkom č. 1** k Nájomnej zmluve č. 16/2018 R-STU o nájme nebytových priestorov s dobou nájmu od 01.01.2019 do 31.12.2020 sa **od 01.06.2019 predlžuje doba nájmu** dočasne nepotrebný majetok; nebytový priestor v administratívnej budove FEI STU na Ilkovičova 3 v BA, nachádzajúci sa v bloku B na 3. poschodí, pozostávajúci z kancelárskeho priestoru č. 315 o výmere 13,24m2 **do 31.05.2023,**  predmet nájmu: **13,24m2**. |
|  | Účel nájmu: | kancelársky priestor na výkon podnikateľskej činnosti nájomcu |
|  | Doba nájmu: | 01.01.2019 – 31.05.2023 |
|  | Nájomné: | kancelársky priestor (13,24m2) – 60,00 €/m2/rok, t. j. 794,40 €/rok,  štvrťročná výška nájomného je 198,60 €,  nájomné spolu ročne: **794,40 €/rok**.  nájomné je v súlade so smernicou |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

|  |  |  |
| --- | --- | --- |
| **9.** | **Nájomca:** | **1. Československá, spol. s.r.o.,** Mokošovského 791/1,811 03 Bratislava  nájomca je zapísaný v OR OS Bratislava I, oddiel Sro., vložka č.: 20584/B |
|  | Predmet nájmu: | dočasne nepotrebný majetok; nebytový priestor nachádzajúci sa v administratívnej budove FEI STU, Ilkovičova 3 v BA, v budove T- časť 3, telocvične, na 1. poschodí, kancelársky priestor č. 113 o výmere 17,50m2,  predmet nájmu spolu: **17,50 m2**. |
|  | Účel nájmu: | kancelársky priestor na výkon podnikateľskej činnosti nájomcu |
|  | Doba nájmu: | 01.05.2019 – 30.04.2020 |
|  | Nájomné: | kancelársky priestor (17,50m2) – 60,00 €/m2/rok, t. j. 1 050,00 €/rok,  štvrťročná výška nájomného je 262,50 €,  nájomné spolu ročne: **1 050,00 €/rok.**  nájomné je v súlade so smernicou. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

|  |  |  |
| --- | --- | --- |
| **10.** | **Nájomca:** | **ABClife s.r.o,** Paláriková 4, 811 05 Bratislava  nájomca je zapísaný v OR OS Bratislava I, oddiel Sro., vložka č.: 126537/B |
|  | Predmet nájmu: | dočasne nepotrebný majetok; nebytový priestor nachádzajúci sa v suteréne v objekte ŠD Nikosa Belojanisa, v budove na Wilsonovej ulici č. 6 v BA, miestnosť č. 02NB0-1007 (prevádzkový priestor) o výmere 18,00 m2,  predmet nájmu spolu: **18,00 m2**. |
|  | Účel nájmu: | Nájom sa zriaďuje za účelom školení zdravotnej pomoci. |
|  | Doba nájmu: | 01.07.2019 – 30.06.2022 |
|  | Nájomné: | prevádzkový priestor (18,00 m2) – 68,00 €/m2/rok, t. j. 1 224,00 €/rok,  štvrťročná výška nájomného je 306,00 €,  nájomné spolu ročne: **1 224,00 €/rok.**  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou sumou  do 15 dní po uplynutí príslušného štvrťroka. Prenajímateľ po obdržaní zúčtovacích faktúr od  dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **11.** | **Nájomca:** | **STISO, s.r.o.,** Horné Trhovište 35, 920 66 Horné Trhovište  nájomca je zapísaný v OR OS Trnava, oddiel Sro., vložka č.: 23378/T |
|  | Predmet nájmu: | **dodatkom č. 2** k Nájomnej zmluve č. 4/2015 R-STU o nájme nebytových priestorov spolu s dodatkom č. 1 s dobou nájmu od 01.04.2015 do 30.06.2019 **sa od 01.07.2019**  **mení štatutárny zástupca zo strany prenajímateľa, predlžuje sa doba nájmu a mení sa predmet nájmu;** dočasne nepotrebný majetok; nebytový priestor nachádzajúci sa v suteréne v objekte ŠD Nikosa Belojanisa, v budove na Wilsonovej ulici č. 6 v BA, miestnosť č. 02NB-1008 (sklad) o výmere 12,38 m2, miestnosť č. 02NB-1009 (sklad) o výmere 6,08 m2 **do 30.06.2022,**  predmet nájmu spolu: **18,46 m2**. |
|  | Účel nájmu: | Nájom sa zriaďuje za účelom školení zdravotnej pomoci. |
|  | Doba nájmu: | 01.04.2015 – 30.06.2022 |
|  | Nájomné: | sklad (18,46 m2) – 20,00 €/m2/rok, t. j. 369,20 €/rok,  štvrťročná výška nájomného je 92,30 €,  nájomné spolu ročne: **369,20 €/rok.**  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou sumou  do 15 dní po uplynutí príslušného štvrťroka. Prenajímateľ po obdržaní zúčtovacích faktúr od  dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **12.** | **Nájomca:** | **YNET** občianske združenie, Staré Grunty 53, 841 04 Bratislava  nájomca je občianskym združením zaregistrovaným na MV SR pod číslom VVS/1 – 900/90 –  17701-2 |
|  | Predmet nájmu: | **dodatkom č. 2** k Nájomnej zmluve č. 22/2016 R-STU spolu s dodatkom č.1 s dobou nájmu od 15.04.2016 do 31.03.2017 **sa od 01.07.2019** **mení štatutárny zástupca zo strany prenajímateľa, predlžuje sa doba nájmu a mení sa predseda združenia zo strany nájomcu;** dočasne nepotrebného majetku; nebytový priestor nachádzajúci sa na prvom poschodí v objekte ŠD Juraja Hronca, v budove na Bernolákovej ulici č. 1 v BA, miestnosť č. 02HA -02 120 (sklad) o výmere 21,96 m2, miestnosť č. 02HA - 02 121 (sklad) o výmere 21,04 m2 **do 30.06.2022,**  predmet nájmu spolu: **43,00 m2**. |
|  | Účel nájmu: | Nájomca bude nebytový priestor užívať ako úschovňu bicyklov pre svojich členov  občianskeho združenia (študenti STU) |
|  | Doba nájmu: | 15.04.2016 – 30.06.2022 |
|  | Nájomné: | sklad (43,00m2) – 1,00 €/m2/rok, t. j. 43,00 €/rok,  nájomné sa hradí v celosti vopred  nájomné spolu ročne: **43,00** **€/rok,**  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou sumou  do 15 dní po uplynutí príslušného štvrťroka. Prenajímateľ po obdržaní zúčtovacích faktúr od  dodávateľov energií vyhotoví nájomcovi vyúčtovaciu faktúru za príslušný kalendárny rok.  Splatnosť nedoplatku alebo preplatku zo zúčtovacej faktúry je 15 kalendárnych dní odo dňa  doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **13.** | **Nájomca:** | **YNET** občianske združenie, Staré Grunty 53, 841 04 Bratislava  nájomca je občianskym združením zaregistrovaným na MV SR pod číslom VVS/1 – 900/90 –  17701-2 |
|  | Predmet nájmu: | **dodatkom č. 3** k Nájomnej zmluve č. 20/2015 R-STU o nájme a podnájme nebytových priestorov spolu s dodatkami č. 1 a 2 s dobou nájmu od 01.05.2015 do 30.04.2019 **sa od 01.05.2019 predlžuje doba nájmu;** dočasne nepotrebného majetku; nebytový priestor nachádzajúci sa na prízemí v objekte ŠD Mladosť, v budove na ulici Staré Grunty č. 53 v BA, miestnosť č. 05.14 o výmere 9,00 m2, miestnosť č. 05.15 o výmere 21,50 m2 a miestnosť č. 05.16 o výmere 11,90m2 **do 30.06.2020,**  predmet nájmu spolu: **42,40 m2**. |
|  | Účel nájmu: | Nájomca bude nebytový priestor užívať ako úschovňu bicyklov pre svojich členov  občianskeho združenia (študenti STU) |
|  | Doba nájmu: | 01.05.2015 – 30.06.2020 |
|  | Nájomné: | miestnosť č.05.14 (9,00 m2) – 1,00 €/m2/rok, t. j. 9,00 €/rok,  miestnosť č.05.15 (21,50 m2) – 1,00 €/m2/rok, t. j. 25,00 €/rok,  miestnosť č.05.16 (11,90 m2) – 1,00 €/m2/rok, t. j. 11,90 €/rok,  nájomné sa hradí v celosti vopred,  nájomné spolu ročne: **42,40** **€/rok,**  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou sumou  do 15 dní po uplynutí príslušného štvrťroka. Prenajímateľ po obdržaní zúčtovacích faktúr od  dodávateľov energií vyhotoví nájomcovi vyúčtovaciu faktúru za príslušný kalendárny rok.  Splatnosť nedoplatku alebo preplatku zo zúčtovacej faktúry je 15 kalendárnych dní odo dňa  doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **14.** | **Nájomca:** | **YNET** občianske združenie, Staré Grunty 53, 841 04 Bratislava  nájomca je občianskym združením zaregistrovaným na MV SR pod číslom VVS/1 – 900/90 –  17701-2 |
|  | Predmet nájmu: | **zmluva o budúcej nájomnej zmluve;** dočasne nepotrebného majetku; nebytový priestor nachádzajúci sa na prvom poschodí (2.nadzemné podlažie) v objekte ŠD Juraja Hronca, v budove na Bernolákovej ulici č. 1 v BA, miestnosť č. 02HA -02 125 (študovňa) o výmere 162,00 m2,  predmet nájmu spolu: **162,00 m2**. |
|  | Účel nájmu: | Nájomca bude nebytový priestor užívať ako prevádzku študovne pre ubytovaných študentov - pre členov OZ YNET |
|  | Doba nájmu: | 01.05.2019 – 31.10.2019 |
|  | Nájomné: | miestnosť č. 02HA-02 125 - (162,00m2) – 1,00 €/m2/rok, t. j. 162,00 €/rok,  nájomné sa hradí v celosti vopred,  nájomné spolu ročne: **162,00** **€/rok,**  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou sumou  do 15 dní po uplynutí príslušného štvrťroka. Prenajímateľ po obdržaní zúčtovacích faktúr od  dodávateľov energií vyhotoví nájomcovi vyúčtovaciu faktúru za príslušný kalendárny rok.  Splatnosť nedoplatku alebo preplatku zo zúčtovacej faktúry je 15 kalendárnych dní odo dňa  doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **15.** | **Nájomca:** | **MUDr. Silvia Sýkorová, s.r.o.**, Kadnárová 70, 831 51 Bratislava  nájomca je zapísaný v OR OS Bratislava I, oddiel: Sro, vložka č. 55919/B |
|  | Predmet nájmu: | **dodatkom č. 2** k Nájomnej zmluve č. 61/2015 R-STU o nájme nebytových priestorov spolu s dodatkom č. 1 s dobou nájmu od 01.07.2015 do 30.06.2019 **sa od 01.07.2019 predlžuje doba nájmu;** dočasne nepotrebného majetku; nebytový priestor nachádzajúci sa na prízemí v objekte ŠD Mladosť, v budove na ulici Staré Grunty č. 53 v BA, miestnosť č. 5 (ambulancia) o výmere 23,50 m2, miestnosť č. 6 (ambulancia) o výmere 17,00 m2 miestnosť č. 17 (čakáreň) o výmere 17,50 m2, miestnosť č. 4 (WC) o výmere 2,30 m2, spoločné priestory o výmere 1,00 m2 **do 30.06.2021,**  predmet nájmu spolu: **61,30 m2**. |
|  | Účel nájmu: | Nájomca bude nebytový priestor užívať za účelom poskytovania zdravotnej starostlivosti. |
|  | Doba nájmu: | 01.07.2015 – 30.06.2021 |
|  | Nájomné: | miestnosť č. 5 (23,50 m2) -34,00 €/m2/rok, t. j. 799,00 €/rok,  miestnosť č. 6 (17,00 m2)– 34,00 €/m2/rok, t. j. 578,00 €/rok,  miestnosť č. 17 (17,50 m2) 10,00 €/m2/rok, t. j. 175,00 €/rok,  miestnosť č. 4 (2,30 m2) - 10,00 €/m2/rok, t. j. 23,00 €/rok,  spoločné priestory (1,00 m2) - 7,00 €/m2/rok, t. j. 7,00 €/rok,  štvrťročná výška nájomného je 395,50 €,  nájomné spolu ročne: **1 582,00 €/rok,**  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou sumou  do 15 dní po uplynutí príslušného štvrťroka. Prenajímateľ po obdržaní zúčtovacích faktúr od  dodávateľov energií vyhotoví nájomcovi vyúčtovaciu faktúru za príslušný kalendárny rok.  Splatnosť nedoplatku alebo preplatku zo zúčtovacej faktúry je 15 kalendárnych dní odo dňa  doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **16.** | **Nájomca:** | **Richard Tahotný,** Cajlanská 49, 902 01 Pezinok  nájomca je podnikateľom zapísaným v živnostenskom registri Okresného úradu Pezinok |
|  | Predmet nájmu: | **dodatkom č. 2** k Nájomnej zmluve č. 55/2015 R-STU o nájme nebytový priestorov spolu s dodatkom č. 1 s dobou nájmu od 01.07.2015 do 30.06.2019 **sa od 01.07.2019 predlžuje doba nájmu;** dočasne nepotrebného majetku; nebytový priestor nachádzajúci sa na prízemí v objekte ŠD Mladosť, v budove na ulici Staré Grunty č. 53 v BA, miestnosť č. 001 (skladový priestor) o výmere 42,43 m2, miestnosť č. 002/a (skladový priestor) o výmere 21,47 m2 a pomerná časť spoločných priestorov (WC) o výmere 1,80 m2 **do 30.06.2022,**  predmet nájmu spolu: **65,70 m2**. |
|  | Účel nájmu: | Nájomca bude nebytový priestor |
|  | Doba nájmu: | 01.07.2015 – 30.06.2022 |
|  | Nájomné: | skladové priestory (63,90 m2) – 24,00 €/m2/rok, t. j. 1 533,60 €/rok,  spoločné priestory (1,80 m2) – 10,00 €/m2/rok, t. j. 18,00 €/rok,  štvrťročná výška nájomného je 387,90 €,  nájomné spolu ročne: **1 551,60 €/rok.**  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dní po  uplynutí daného štvrťroka. Náklady za dodanie služieb budú fakturované paušálnou sumou  do 15 dní po uplynutí príslušného štvrťroka. Prenajímateľ po obdržaní zúčtovacích faktúr od  dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **17.** | **Nájomca:** | **KREMPASKY s. r. o.,** Pionierska 15, 831 02 Tomášov  nájomca je zapísaný v OR OS Bratislava I, oddiel Sro., vložka č.: 109123/B |
|  | Predmet nájmu: | dočasne nepotrebný majetok – nebytový priestor miestnosť č. 310,311 nachádzajúci sa na 3. poschodí budovy UTI na Pionierskej ulici č. 15 v BA spolu o výmere 45,80 m2 a hnuteľné veci nachádzajúce sa v predmetnom nebytovom priestore spolu s pomernou časťou spoločných priestorov (chodba, WC, kuchynka a pod.),  predmet nájmu spolu: **45,80** **m2.** |
|  | Účel nájmu: | vykonávanie podnikateľskej činnosti |
|  | Doba nájmu: | 01.05.2019 – 31.12.2019 |
|  | Nájomné: | miestnosť č. 310,311 – 250,82 €/mesačne do 15. dňa príslušného kalendárneho mesiaca za daný mesiac. Nájomné za hnuteľné veci zaplatí nájomca vždy do 15. dňa príslušného mesiaca vo výške 73,60 €/mesačne spolu s úhradou sa služby vo výške 171,76 €/mesačne, t. j. **496,18 €/mesiac**,  nájomné je v súlade so smernicou - čl. 5, bod 2 a v súlade s platným cenníkom UTI STU. |
|  | Náklady za služby a energie: | elektrina, teplo, TÚV a SÚV, OLO – 171,76 € mesačne a sú súčasťou mesačného nájomného |
|  | Predkladá: | vedúca UTI STU |

|  |  |  |
| --- | --- | --- |
| **18.** | **Nájomca:** | **Mgr. Bartolčičová Barbora, PhD.**  nájomca je podnikateľom zapísaným v živnostenskom registri Okresného úradu Bratislava |
|  | Predmet nájmu: | dočasne nepotrebný majetok; nebytový priestor nachádzajúci sa v administratívnej budove FEI STU, Ilkovičova 3 v BA, v budove ,,E“, druhé poschodie, laboratórny priestor č. 206 o výmere 28,46 m2 a sociálny priestor č. 232b o výmere 2,77 m2,  predmet nájmu spolu: **31,23 m2**. |
|  | Účel nájmu: | laboratórny priestor na výkon podnikateľskej činnosti nájomcu |
|  | Doba nájmu: | 01.05.2019 – 30.04.2020 |
|  | Nájomné: | laboratórny priestor (28,46 m2) – 44,00 €/m2/rok, t. j. 1 252,24 €/rok,  sociálny priestor (2,77 m2) – 15,00 €/m2/rok, t. j. 41,55 €/rok  štvrťročná výška nájomného je 323,45 €,  nájomné spolu ročne: **1 293,80 €/rok.**  nájomné je v súlade so smernicou. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred  a to vždy 15. dňa 1. mesiaca daného kalendárneho štvrťroka. Nájomca má v predmete nájmu  nainštalované zariadenie na meranie spotreby el. energie. Základ pre stanovenie paušálnej  sadzby tvoria náklady predchádzajúceho obdobia za dodanie vody, tepla, teplej vody  a služieb celkových priestorov FEI STU a pre nájomcu určené prepočtom podľa prenajatej  plochy. |
|  | Predkladá: | dekan FEI  STU |

**K BODU 15: Rôzne**

Prorektor Moravčík informoval,

* že STU figuruje v šiestich „pre call for proposals“ EIT Manufacturing, dva v réžii STU. Registrujeme partnerov z prestížnych univerzít vo Fínsku, Nemecku a ďalších krajín EU.
  + návrhy budú uzavreté a vyhodnotené do konca mesiaca, následne, v prípade úspechu, bude potrebné projekt pripraviť do konca mája, všetky podané pre call for proposals sú v hodnote cca 46 mil. EUR, ich celkový počet je 107
* o pripravovaných zahraničných pracovných cestách do Darmstadtu, Viedni a Budapešti

Prorektorka Vitková informovala o:

* potrebe vypísania výberového konania na obsadenie miesta vedúcej/vedúceho oddelenia medzinárodných vzťahov, súčasná vedúca odchádza na MD, útvar je podľa jej vyjadrenia celkovo poddimenzovaný
* potrebe vypísania výberového konania na obsadenie miesta inštitucionálneho koordinátora Erasmus (odporúčanie na p. Briatkovú) + na oddelenie medzinárodných vzťahov
  + pani prorektorka požiadala o súčinnosť Útvaru ĽZ
* obsadení miesta hovorcu, mediálneho poradcu, do pozornosti uviedla p. Blaščáka
  + členovia vedenia požiadali o osobné stretnutie s p. Blaščákom, termín dohodne p. Jevčáková
* prijatí zahraničného hosťa Rajendrasinh Jadeja: dean of the Faculty of Engineering - Marwadi University, India
  + diskutovaná bola možná bilaterálna spolupráca v oblasti výskumu – výskumných pobytoch post-doktorandov a doktorandov, o inštitucionálnych bilaterálnych mobilitách študentov Erasmus + a zamestnancov v inžinierstve a technológiách
* záujme o podpis memoranda medzi STU a Dnipro National University od Railway Transport (hosť. prof. Dukát zo SvF)
  + v rámci uvedeného pani prorektorka požiadala rektora o osobné prijatie dňa 20.05.2019 za účasti dekana SvF STU a prof. Dukáta
* príprave akadémie vzdelávania v Brne
* úprave dvora STU (SvF, FCHPT, SjF) – ideálne cez projekt, avšak najprv je potrebná koncepcia
* možnosti zabezpečenia fotografa s cieľom zjednotenia fotiek členov vedenia na web stránke STU

Prorektor Uherek informoval o:

* potrebe vypísania výberového konania na obsadenie miesta počas MD v kancelárii spolupráce s praxou
* rokovaniach v oblasti IT, pripravuje sa návrh zmluvy o spolupráci
* sťahovaní UTI STU a Scientific, s.r.o.
* stave licencie na softvér pre ochranu duševného vlastníctva
  + v auguste končí platnosť licencie, spol. AVIS ponúka riešenie v hodnote 127 tis. EUR bez DPH, čo je pre STU neprijateľné, budú prebiehať rokovania
* podujatí Autonomous Vehicles Summit, na ktorom sa zúčastní ako člen vedenia v dňoch 30. – 31.05.2019
* zámere zriadiť pracovnú skupinu pre spoluprácu s praxou
  + v uvedenej veci osloví dekanov fakúlt so žiadosťou o nomináciu jedného člena za každú fakultu

Rektor

* oboznámil prítomných o zámere informovať zamestnancov R STU, ÚZ a UP o možnosti skoršieho opustenia pracoviska dňa 18.04.2019
* informoval sa na harmonogram stretnutí prorektorov s prodekanmi
* požiadal prorektorov, aby začali uvažovať o zmene návrhu metodiky rozpisu dotácií zo štátneho rozpočtu na budúci rok

**ÚLOHA: 8.15A/2019-V**

Vedenie STU ukladá vypracovať analýzu a pripraviť nový návrh metodiky rozpisu dotácií zo štátneho rozpočtu VVŠ.

Z: prorektori Bakošová, Szolgay

T: 26.06.2019

Prorektorka Bakošová

* informovala, že na fakultách sú staré taláre, ktoré sú v dezolátnom stave, bolo by dobré určiť jednotný dizajn z pozície STU a pomôcť tak aj fakultám
* prorektorka Vitková ponúkla možnosť osloviť výtvarníčku z FA STU
* v nadväznosti na uvedené bude potrebné upraviť a aktualizovať existujúci Príkaz rektora č. 2/2005 Pravidlá používania a systém vydávania insígnií a talárov na STU

**ÚLOHA: 8.15B/2019-V**

Vedenie STU ukladá pripraviť návrh jednotného dizajnu talárov a aktualizovať Pravidlá používania a systém vydávania insígnií a talárov na STU

Z: prorektorka Bakošová

T: 26.06.2019

V závere rokovania rektor poďakoval členom vedenia za konštruktívnu diskusiu a poprial prítomným pekné veľkonočné sviatky.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 29.04.2019 | AS STU | 14:00 |  |
| **Máj** | 13.05.2019 | PAS STU | 14:00 |  |
|  | 15.05.2019 | VR STU | 14:00 | 11:00 inaugurácia rektora a dekanov |
|  | 16.05.2019 | V STU | 09:00 |  |
|  | 22.05.2019 | KR STU | 14:00 |  |
|  | 27.05.2019 | AS STU | 14:00 |  |
|  | 29.05.2019 | V STU | 09:00 |  |

Zapísala: 17.04.2019 Zápisnicu overil: 23.04.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dr.h.c. Prof.h.c. Prof. Dr. Ing. Oliver Moravčík \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_